EkBass/fiwiki-20250220-pages-articles huggingface dataset:
Finlays

Finlays (entinen James Finlay, joskus nimellä African Highlands Produce) on muun muassa suurista teeplantaaseistaan tunnettu brittiläinen konserniyritys, jolla on useita tytäryhtiöitä. Yrityksen pääkonttori sijaitsee Lontoossa. Se sai alkunsa yli 250 vuotta sitten Glasgowssa, ja aluksi se kävi puuvillakauppaa. Nykyään Finlays on eräs maailman suurimmista riippumattomista teepensaiden viljelijöistä. Tee jalostetaan myyntikuntoon yrityksen omissa teetehtaissa. Konserniin kuuluu myös muita toimintoja, kuten kukkien (ruusut, krysanteemit, tarhaneilikat, liljat), ja tuorevihannesten (esimerkiksi parsan) kasvatusta ja myyntiä sekä luonnonkumin eli lateksin tuotantoa ja näitä tukevia palveluja, kuten kasvinsuojelua ja logistiikkaa. Finlays kuuluu brittiläisen monialayritys Swire Groupiin. Finlaysin emoyhtiö on vuonna 1816 perustettu John Swire & Sons Ltd, joka omistaa 100 prosenttia Finlaysista. Yritys kertoo tuottavansa vuosittain 14 miljoonaa teekiloa ja miljoona kiloa lateksia Sri Lankan viljelmiltä. Viljely on jakautunut yhteensä 26 tilalle, joista 18 on teetilaa, viisi tee- ja kumuipuutilaa ja loput kumipuu- tai kookostiloja. Viljelmien yhteispinta-ala on 150 neliökilometriä. Tuotanto työllistää Sri Lankassa 15 000 työntekijää. Kenian teeviljelmät sijaitsevat Kerichon piirikunnassa, noin 2 000 metrin korkeudella merenpinnasta ja niiltä saadaan noin 23 miljoonaa teekiloa vuosittain. Lisäksi teeviljelmiä on Argentiinan Misionesin maakunnassa (27 milj. kilon tuotantokapasiteetti). ==Lähteet== Luokka:Brittiläiset yritykset Luokka:Teetalot
Knut Einar Heikkinen

Knut Einar Heikkinen (3. tammikuuta 1890 Tampere – 1962) oli amerikansuomalainen toimittaja ja kommunisti. 1950-luvun alussa hänestä tuli yksi Yhdysvaltojen kommunistivainojen uhreista. Heikkinen kirjoitti ylioppilaaksi vuonna 1910 ja muutti samana vuonna Kanadaan, jossa hän työskenteli metsätöissä ja rakennusalalla. Vuonna 1914 hänestä tuli sanomalehti Työkansan toimittaja. Myöhemmin Heikkinen siirtyi Yhdysvaltoihin, jossa hän työskenteli eri osuuskauppojen liikkeenhoitajana sekä Toverin, Työmiehen, Uuden Kotimaan sekä Eteenpäin ja Työmies–Eteenpäin -lehtien toimittajana. Hän oli myös yksi kommunistisen International Workers Orderin johtavista suomalaisista toimitsijoista. Heikkinen oleskeli vuosina 1932–1935 Neuvostoliitossa, josta palattuaan hän jätti ilmoittautumatta Yhdysvaltojen viranomaisille. Tämän johdosta hänet pidätettiin maassa laittomasti oleskelevana kommunistina vuonna 1949 ja uudelleen vuonna 1950. Heikkinen vapautettiin 2 500 dollarin takuita vastaan marraskuussa 1951. Lokakuussa 1953 hänet vangittiin uudestaan, jolloin takuusummaksi määrättiin 10 000 dollaria. Kuukautta myöhemmin oikeus asetti Heikkisen syytteeseen maastakarkottamismääräyksen noudattamatta jättämisen takia. Huhtikuussa 1954 hänet tuomittiin kymmenen vuoden vankeuteen. Joulukuussa 1955 pidetyssä uudessa oikeudenkäynnissä Heikkinen todettiin jälleen syylliseksi, mutta hänelle annettiin viisi vuotta aikaa poistua maasta. Yhdysvaltain korkein oikeus kumosi tuomion vuonna 1958. Pitkällinen oikeusprosessi herätti paljon huomiota ja toi esille mccarthyismin vaikutuksen laajuuden. Syytteista vapauduttuaan Heikkinen asui Wisconsinin Superiorissa, jossa hän osallistui Työmies Societyn toimintaan kuolemaansa saakka. Hän on laatinut Espanjan sisällissotaan osallistuneista amerikansuomalaisista vapaaehtoisista kertovan kirjan Meidän poikamme Espanjassa. ==Teoksia== * Meidän poikamme Espanjassa. Finnish Workers Federation, 1939. * Our Boys in Spain. Translated by Matti A. Mattson. Finnish Workers Federation, 1939. Reprint, 2002. ==Lähteet== Luokka:Amerikansuomalaiset henkilöt Luokka:Yhdysvaltalaiset kommunistit Luokka:Yhdysvaltalaiset toimittajat Luokka:Vuonna 1890 syntyneet Luokka:Vuonna 1962 kuolleet
Posintra

Posintra Oy on Itä-Uudellamaalla toimiva kehitysyhtiö, jonka tehtävä on tukea alueen elinkeinoelämän kilpailukykyä. Yhtiö on perustettu vuonna 1998. Perustajien joukossa on paitsi Porvoon kaupunki ja Askolan kunta, myös alueen pankkeja, vakuutusyhtiöitä sekä alueella toimivia yrityksiä ja yrittäjäjärjestöjä. Vuonna 2012 kuntaomistajiksi tulivat myös Loviisan kaupunki, Myrskylä ja Lapinjärvi. Posintra Oy, Fonecta Finder. Yritys tarjoaa maksuttomia neuvontapalveluja yrittäjille ja yrittäjiksi aikoville ja tukee alueen kehitystä monipuolisin kehityshankkein esimerkiksi kestävän kehityksen ja liiketoiminnan, yritysten tulevaisuuskyvykkyyden, matkailun ja työllisyyden saralla. Alueen kuntien elinkeinopolitiikan mukaisesti Posintra tukee alueellisia kärkialoja. ==Omistajat== Posintran omistajat ovat: *Kunnat ja kuntayhtymät: Askola, Lapinjärvi, Loviisa, Myrskylä, Porvoo ja Uudenmaan liitto. *Teollisuus: Borealis Polymers, EM Group, Ensto, Fimet, Neste, Viessman Refridgeration Systems Oy, Suomen Selluvilla-Eriste *Pankit ja vakuutusyhtiöt: Aktia Pankki, Eläkevakuutusyhtiö Veritas, Itä-Uudenmaan Osuuspankki, Keskinäinen Vakuutusyhtiö Fennia, LähiTapiola Uusimaa Keskinäinen Vakuutusyhtiö, Nordea Bank Ab Suomen sivuliike ja Sampo *Yrittäjäyhdistykset: Askolan Yrittäjät ry, Porvoon Yrittäjät ry ja Vanhan Porvoon kauppiasyhdistys r.y *Galleria Rahling Ky, Osuuskauppa Varuboden – Osla Handelslag, Porvoon Realisointipörssi Oy, Porvoon Yrityslaskenta Oy ja Vuoristo-yhtiöt Oy == Lähteet == == Aiheesta muualla == * Yrityksen sivusto Luokka:Porvoolaiset yritykset Luokka:Suomalaiset konsultointiyhtiöt Luokka:Askola Luokka:Lapinjärvi Luokka:Myrskylä Luokka:Suomalaiset julkisomisteiset yhtiöt
Satakunnan jääkäripataljoona

Satakunnan jääkäripataljoona (SatJP) on Porin Prikaatiin kuuluva joukkoyksikkö, joka kouluttaa iskuportaan joukkoja Porin jääkäriprikaatin, alueellisten joukkojen sekä kansainvälisten valmiusjoukkojen tarpeisiin. Pataljoonassa koulutetaan varusmiehiä jääkäri-, tulenjohto-, tuliasema-, tiedustelu-, panssarintorjunta-, sotilaspoliisi- ja kriisinhallintatehtäviin. Satakunnan jääkäripataljoonan koulutuspaikkana on Huovinrinteen varuskunta Säkylässä. Pataljoona koostuu seuraavista perusyksiköistä: * 1. jääkärikomppania (1.JK) * 2. jääkärikomppania (2.JK) * Panssarintorjuntakomppania (PSTK) * Sotilaspoliisikomppania (SPOLK) (1.1.2022 alkaen) Normaalin perusjääkärikoulutuksen lisäksi koulutusta annetaan kaikkiin jääkärikomppanioiden erityistehtäviin kuten esimerkiksi tiedustelijat, tarkka- ampujat, tulenjohto ja tuliasemamiehet. Pataljoonassa koulutetaan myös sotilaspoliisit, pst-miehet, taistelupelastajat, pataljoonan tarvitsemien ajoneuvojen miehistöt sekä muut huollon erityistehtävät. Koulutettavat asejärjestelmät sisältävät henkilökohtaisten aseiden lisäksi mm. sinko- ja ohjusaseet, kranaattikonekiväärit, kevyet kranaatinheittimet, ilmatorjutakonekiväärit sekä erilaiset miinat. ==Lähteet== * Satakunnan Jääkäripataljoona Puolustusvoimat.fi Viitattu 2.11.2015 Luokka:Porin prikaati
Myllymäen koulu

Myllymäen koulu voi tarkoittaa: * Myllymäen koulu, alakoulu Hämeenlinnassa * Myllymäen koulu, alakoulu Lappeenrannassa * Myllymäen koulu, alakoulu Mäntsälässä * Myllymäen koulu, Vantaalla toiminut lakkautettu koulu.
Sääksjärven koulu

Sääksjärven koulu voi tarkoittaa: * Sääksjärven koulu, peruskoulu Lempäälässä * Sääksjärven koulu, alakoulu Mäntsälässä * Sääksjärven koulu, alakoulu Vimpelissä.
Helmi Mattson

Helmi Mattson (o.s. Lampila, 20. joulukuuta 1890 Multia – 10. kesäkuuta 1974 Kelso, Washington) oli amerikansuomalainen toimittaja ja kirjailija. == Elämä == Puusepän perheeseen syntynyt Mattson kävi kauppakoulun Helsingissä ja kotitalouskoulun Tampereella. Vuonna 1911 hän muutti veljensä perässä Kanadaan, jossa hän työskenteli kotiapulaisena. Vuoden kuluttua Mattson siirtyi Minnesotan International Fallsiin, jossa hän sai työtä hotellin palvelijana. Vuonna 1913 hän meni naimisiin suomalaisen paperityöläisen William Mattsonin kanssa. International Fallsissa Mattson alkoi kirjoittaa runoja ja kertomuksia Oregonin Astoriassa ilmestyneeseen Toveritar-lehteen. Vuonna 1920 hänestä tuli lehden toimittaja. Kesällä 1923 Mattson siirtyi aputoimittajaksi Toveriin, mutta palasi vuonna 1926 Toverittaren toimittajaksi. Vuonna 1930 Mattsonit muuttivat New Yorkiin, jossa Helmi työskenteli Eteenpäin-lehden kirjakaupassa ja Suomalaisen Työväenjärjestön näytelmälainaamossa. Myöhemmin hän työskenteli Eteenpäin-lehden toimittajana ja avusti sen seuraajaa Työmies–Eteenpäin -lehteä Washingtonin osavaltion Kelsosta, jonne Mattsonit muuttivat 1930-luvun lopulla. Lehtityön ohella Mattson toimi Suomalaisen Työväenjärjestön naisjärjestön sihteerinä ja puhujana. Vuonna 1961 hän oli perustamassa Pohjoislännen Suomalaista Historiaseuraa (The Northwestern Finnish Historical Society). Mattson julkaisi elämänsä aikana yli 500 runoa, mutta parhaiten hänet tunnetaan romaanikirjailijana. Erillisinä kirjoina ovat ilmestyneet Erämaassa ja maailmalla (1920), Lännen auringon alla (1926), Aavikon vaeltajat (1929), Mutkaisilla poluilla (1947) ja Pauloihin kierretty (1949). Lisäksi hän julkaisi seitsemän romaania jatkokertomuksina muun muassa Naisten Viiri -lehdessä. Mattsonin pääteema ovat amerikansuomalaisen työväenluokan kokemukset. Hänen kasvukertomustensa sankareita ovat sosiaalisesti ja poliittisesti tiedostavat miehet ja naiset, jotka nousevat vastustamaan kapitalistista yhteiskuntaa. Varsinkin myöhemmässä tuotannossaan kirjailija keskittyy historiallisiin aiheisiin. ==Teoksia== * Erämaassa ja mailmalla. Astoria: Western Workmen's Publishing Society, s.a. * Sumusaarella. S.l.: s.n., s.a. * Vapautta varrotessa. S.l.: s.n., 1920. * Lännen auringon alla. Superior: Amerikan suomalaiset sosialistiset kustannusliikkeet, 1926. Digitoituna Internet Arhivessa. * Aavikon vaeltajat. Astoria: Pacific Development Society, 1928. * Mutkaisilla poluilla. Superior: Työväen lehtiliikkeiden kustannuskomitea, 1947. * Pauloihin kierretty. Superior: Työväen lehtiliikkeiden kustannuskomitea, 1949. * Muisto-albumi: jaoteltu Pohjoislännen suurempiin suomalaisseutuihin ympäristöineen (toim.). Kelso: Northwest Finnish historical society, 1965. ==Lähteet== Luokka:Amerikansuomalaiset henkilöt Luokka:Yhdysvaltalaiset kirjailijat Luokka:Yhdysvaltalaiset toimittajat Luokka:Suomalaiset työläiskirjailijat Luokka:Vuonna 1890 syntyneet Luokka:Vuonna 1974 kuolleet
Appelsiini (täsmennyssivu)

Appelsiini tarkoittaa seuraavia asioita: * appelsiini (Citrus sinensis), sitruspuihin kuuluva puu * appelsiini, appelsiinin hedelmä * Appelsiini Finland Oy, entinen suomalainen IT-palvelutalo, joka fuusioitiin Elisaan.
Amanitaceae

Amanitaceae on Agaricales-lahkoon kuuluva sieniheimo. Siihen kuuluu kuusi sukua, joista kärpässieniä ja limalakkeja tavataan Suomessa ja lähiympäristössä. == Suvut == Heimo sisältää seuraavat suvut: * Kärpässienet (Amanita) * Saproamanita * Catatrama * Limalakit (Limacella) * Limacellopsis * Zhuliangomyces == Lähteet == *
Circuit of the Americasin 6 tunnin ajo 2014

Circuit of the Americasin 6 tunnin ajo 2014 oli FIA WEC -sarjan kauden 2014 neljäs osakilpailu, joka ajettiin Yhdysvaltojen Austinissa, Circuit of the Americasin radalla 18.–20. syyskuuta 2014. Kolmikko Marcel Fässler, André Lotterer ja Benoît Tréluyer ajoi osakilpailun voittoon Audi R18 -autollaan. ==Lähteet== 2014 Luokka:FIA World Endurance Championship -kausi 2014
Kansainvälinen viini- ja viiniköynnöstoimisto

Kansainvälinen viini- ja viiniköynnöstoimisto, (, OIV), on noin viidenkymmenen valtion maailmanlaajuinen yhteinen järjestö, jonka tehtävänä on viinialan teknillistieteellisten suositusten laadinta. Järjestön pääpaikka on Pariisissa. == Historiaa == OIV:n juuret ovat vuonna 1874 pidetyssä Montpellier’n kongressissa, jossa Keski-Euroopan maat yrittivät löytää ratkaisun viinikirvan aiheuttamaan luonnonkatastrofiin, kun eläin oli lähes tulkoon tuhoamassa alueen viininkasvatuksen. Vuonna 1924 kahdeksan maata (Espanja, Italia, Kreikka, Luxemburg, Portugali, Ranska, Tunisia, Unkari) perustivat kansainvälisen järjestön (Office international du vin, OIV) edistämään viiniköynnösten kasvatusta ja viinikulttuuria. == Suomi OIV:ssa == Suomi liittyi OIV:hen vuonna 1992, ja edustajana toimi Alko. Suomen virallinen edustus siirrettiin vuonna 1997 maa- ja metsätalousministeriölle. Suomi päätti erota järjestöstä vuonna 2015. == Lähteet == * === Viitteet === == Aiheesta muualla == Luokka:Kansainväliset järjestöt Luokka:Viinin valmistus Luokka:Viininviljely
Papunen

Papunen on suomalainen sukunimi seuraavilla henkilöillä: * Heikki Papunen (s. 1936), geologi, professori * Margit Papunen (s. 1938), keihäänheittäjä * Pentti Papunen (1925–2009), kustannustoimittaja ja tietokirjailija * Ripsa Koskinen-Papunen (s. 1967), toimittaja, uutisankkuri ja juontaja
Dysprosium(III)oksidi

Dysprosium(III)oksidi on dysprosiumin yhdiste hapen kanssa, jossa happi esiintyy hapetusluvulla −II ja dysprosium +III. Näin muodostuva yhdiste on Dy2O3. Se voidaan myös nimetä didysprosiumtrioksidiksi tai dysprosiumtrioksidiksi. Dysprosium(III)oksidi on lievästi hygroskooppista valkeaa jauhetta.N. N. Greenwood, A. Earnshaw, Chemistry of the Elements, Pergamon Press, 1984Webelements: Dysprosium trioxide == Käyttö == Dysprosium(III)oksidia käytetään erikoistarkoituksiin keraamisissa materiaaleissa, erikoislaseissa, lasereissa ja dysprosium monimetallilampuissa. Se reagoi happojen kanssa muodostaen muita dysprosium(III) suoloja, kuten esimerkiksi dysprosium(III)kloridia: :Dy2O3 \+ 6 HCl → 2 DyCl3 \+ 3 H2O == Katso myös == *Holmium(III)oksidi *Terbium(III)oksidi == Lähteet == == Aiheesta muualla == *PubChem: Dysprosium(III) oxide Luokka:Dysprosiumyhdisteet Luokka:Oksidit
Heikki Papunen

Heikki Tapani Papunen (s. 28. joulukuuta 1936 Ikaalinen) on suomalainen geologi ja emeritusprofessori. Hän on ollut Turun yliopiston geologian ja mineralogian professori vuodesta 1982. Hänen tutkimusalaansa ovat olleet malmimineralogia ja malmit, etenkin nikkeli- ja platinaesiintymät.Facta 2001, WSOY 1985, 12. osa, palsta 549 Papunen valmistui 1960 ja väitteli Helsingin yliopistosta 1971. Opiskeluaikaisten Kuhmon vihreäkivivyöhykkeen tutkimukset herättivät hänessä elinikäisen kiinnostuksen geologiaan. Hänelle myönnettiin vuonna 2007 ensimmäinen Fennoscandian Exploration and Mining (FEM) -erikoispalkinto.FEM-palkinnot 2007 Vuonna 2016 hänelle myönnettiin Suomen geologisen seuran kultainen Eskola-mitali.TS.fi - Harvinainen Eskola-mitali emeritusprofessori Heikki Papuselle] == Lähteet == Luokka:Suomalaiset geologit Luokka:Suomalaiset professorit Luokka:Turun yliopiston professorit Luokka:Vuonna 1936 syntyneet Luokka:Elävät henkilöt
Parra

Parra tarkoittaa muun muassa seuraavia: * Parra, laskettelukeskus Etelä- Pohjanmaalla ==Sukunimi== ;Chileläisen Parran suvun jäseniä * Ángel Parra (s. 1943), Nueva canción -laululiikkeen parissa työskentelevä chileläinen laulaja- lauluntekijä * Isabel Parra (s. 1939), Nueva canción -laululiikkeen parissa toimivachileläinen laulaja-lauluntekijä * Nicanor Parra (1914–2018), chileläinen kirjailija * Roberto Parra (1921–1995), chileläinen folkloristi, laulaja-lauluntekijä * Violeta Parra (1917–1967), chileläinen laulaja- lauluntekijä Luokka:Luettelot henkilöistä sukunimen mukaan
Dysprosium(III)kloridi

:Dysprosiumkloridi viittaa tänne. Dysprosiumilla on myös toinenkin kloridi DyCl2 Dysprosium(III)kloridi tai dysprosiumtrikloridi on dysprosiumin epäorgaaninen yhdiste kloorin kanssa, jossa kloori esiintyy hapetusluvulla −I ja dysprosium +III. Näin muodostuva yhdiste on DyCl3. Dysprosium(III)kloridi on kiinteää jauhetta joka on väriltään valkeasta vaalean keltaiseen. Se imee ilmasta vettä muodostaen heksahydraattia DyCl3*6H2O, jonka kuumentaminen tuottaa hydrolyysillä dysprosiumoksikloridia DyOCl.N. N. Greenwood, A. Earnshaw, Chemistry of the Elements, Pergamon Press, 1984 == Käyttö == Dysprosium(III)kloridi on verrattain voimakas Lewisin happo. Dysprosium(III)kloridin liuoksia voidaan käyttää valmistettaessa muita dysprosiumyhdisteitä, kuten esimerkiksi dysprosium(III)fluoridia: :DyCl3 \+ 3 NaF → DyF3 \+ 3 NaCl Metallista dysprosiumia voidaan valmistaa elektrolyysillä sulasta DyCl3:sta litiumkloridin ja kaliumkloridin eutektisessa seoksessa. == Lähteet == == Aiheesta muualla == *PubChem: Dysprosium(III) chloride Luokka:Dysprosiumyhdisteet Luokka:Kloridit
Edith Bosch

Edith Bosch (s. 31. toukokuuta 1980 Den Helder, Pohjois-Hollanti) on alankomaalainen judoka. Hän on maailmanmestari, moninkertainen Euroopan- mestari ja kolminkertainen olympiamitalisti sarjassa 70 kg. Hän edusti rotterdamilaista De Korte Sport Instituut -seuraa. Bosch saavutti olympiahopeaa Ateenassa 2004 hävittyään loppuottelussa japanilaiselle Masae Uenolle. Hän sai olympiapronssia Pekingissä 2008 ja Lontoossa 2012 sekä sijoittui seitsemänneksi Sydneyssä 2000. Bosch voitti 70 kilogramman sarjan maailmanmestaruuden Kairossa 2005 kukistettuaan loppuottelussa ranskalaisen Gévrise Émanen. Hän sai MM-hopeaa Pariisissa 2011 hävittyään finaalissa ranskalaiselle Lucie Décosselle. MM-pronssia hän saavutti Osakassa 2003, sijoittui viidenneksi Rio de Janeirossa 2007 ja Tokiossa 2010 sekä seitsemänneksi 66 kilogramman painoluokassa Pariisissa 1997. Bosch voitti 70 kilogramman sarjan Euroopan-mestaruuden Bukarestissa 2004, Rotterdamissa 2005, Istanbulissa 2011 ja Tšeljabinskissa 2012, sai EM-hopeaa Mariborissa 2002, pronssia Belgradissa 2007 ja Tbilisissä 2009 sekä sijoittui viidenneksi Tampereella 2006 ja seitsemänneksi Wrocławissa 2000. Hän voitti joukkuekilpailun Euroopan-mestaruuden Budapestissa 2013 sekä sai EM-pronssia Aalstissa 2000 ja Mariborissa 2002. Bosch voitti alle 19/21 -vuotiaiden MM- kilpailuissa kultaa 66 kilogramman painoluokassa 1996 sekä sai alle 20-vuotiaiden MM-pronssia 70 kilogramman sarjan 1998. Hän voitti Euroopan- mestaruuden junioreiden 66 kilogramman sarjassa 1996 ja 1997 sekä alle 20-vuotiaiden 70 kilogramman painoluokassa 1999. Junioreiden EM-pronssia hän saavutti 70 kilogramman sarjassa 1998. Bosch saavutti Pekingin universiadeissa 2001 pronssia 70 kilogramman sarjassa. Opiskelijoiden MM-kilpailuissa hän sai samassa painoluokassa kultaa 2000 ja hopeaa 2002. Bosch saavutti Masters-, Grand Slam- ja Grand Prix -kilpailuissa kolme turnausvoittoa, neljä kakkossijaa ja kuusi kolmossijaa. Maailmancupeissa ja Continental Open -kilpailuissa hän saavutti 12 voittoa, seitsemän kakkossijaa ja 13 kolmossijaa. Hän voitti Alankomaiden-mestaruuden aikuisten sarjassa kahdeksan kertaa. == Lähteet == Luokka:Alankomaalaiset judokat Luokka:Alankomaalaiset olympiamitalistit Luokka:Vuonna 1980 syntyneet Luokka:Elävät henkilöt
Dysprosiumtitanaatti

Dysprosiumtitanaatti (Dy2Ti2O7) tai dysprosium(III)titaanioksidi on dysprosiumin epäorgaaninen, keraaminen yhdiste titaanin kanssa.https://www.americanelements.com/cas/68993-46-4 Dysprosiumtitanaatti, kuten holmiumtitanaatti ja holmiumstannaatti, on spin-jää-materiaali. Vuonna 2009 tässä materiaalissa havaittiin kvasipartikkeleita, jotka muistuttavat magneettista monopolia, kun ainetta laitetaan matalaan lämpötilaan ja suureen magneettikenttään.Magnetic Monopoles Detected In A Real Magnet For The First Time 2009-09-04. Science Daily. Viitattu 3. marraskuuta 2015 D.J.P. Morris, D.A. Tennant, S.A. Grigera, B. Klemke, C. Castelnovo, R. Moessner, C. Czternasty, M. Meissner, K.C. Rule, J.-U. Hoffmann, K. Kiefer, S. Gerischer, D. Slobinsky, and R.S. Perry (2009-09-03). "Dirac Strings and Magnetic Monopoles in Spin Ice Dy2Ti2O7". Science 326 (5951): 411–4. doi:10.1126/science.1178868. PMID 19729617. Bibcode: 2009Sci...326..411M. Viitattu 3. marraskuuta 2015. == Katso myös == * Spin-lasi == Lähteet == Luokka:Dysprosiumyhdisteet Luokka:Titanaatit Luokka:Keraamit
Jiří Wolker

Jiří Wolker (1900–1924) oli tšekkiläinen kirjailija, tšekkiläisen lyriikan suuria esikuvia. Hän on Tšekin proletaarirunouden loistavin edustaja.Facta 2001, WSOY 1985, 18. osa, palsta 407 Hän määritteli luokkakantaisen proletaarirunouden argumentitOtavan Suuri Ensyklopedia, s. 7276. Wolker oli yksi modernismia kukistaneista tšekinkielisistä proletaarirunoilijoistaSpectrum tietokeskus, osa 12 vuodelta 1980, s. 313. Hän kuoli keuhkotautiin. Wolker aloitti lakiopinnot Prahan yliopistossa, mutta opinnot jäivät kesken, kun hän aloitti kirjailijantyön. Wolker julkaisi vain kaksi, fantasian sävyttämää runokokoelmaaFactum, osa 8 vuodelta 2005, s. 181. Esikoiskokoelmassa Host do domu (1921) on uskoa ihmiseen ja sitä leimaa kristillinen altruismi. Toinen kokoelma Těžká hodina on yhteiskunnallinen ohjelmanjulistus, ja sitä on pidetty tšekinkielisen työläisrunouden merkkiteoksena. Anna-Maija Raittilan suomentama Wolkerin runo "Kerjäläiset" sisältyy antologiaan Suurempi kuin sydämeni (Kirjapaja 1982 ISBN 951-621-339-1)Jiří Wolker, Luettelo suomennetuista runoista. Lahden kaupunginkirjaston runotietokanta. Päivitetty 28.10.2021, viitattu 13.11.2021. Runojen suomennoksia on julkaistu Hälläpyörässä (3/1965). == Lähteet == == Aiheesta muualla == Luokka:Tšekkiläiset kirjailijat Luokka:Vuonna 1900 syntyneet Luokka:Vuonna 1924 kuolleet
Saaren koulu

Saaren koulu voi tarkoittaa: * Saaren koulu, peruskoulu Pyhäjoella * Saaren koulu, alakoulu Mäntsälässä * Saaren koulu, alakoulu Rovaniemellä * Saaren koulu, alakoulu Parikkalassa.
Blue Hawaii (drinkki)

Blue Hawaii on rommipohjainen makea drinkki. Se saa tunnusomaisen sinisen värinsä Bols Blue Curaçao -likööristä. Juoma valmistetaan tavallisesti hurrikaanilasiin ja koristellaan kirsikalla sekä ananasviipaleella. Drinkin kehittäjä oli havaijilainen baarimikko, Harry Yee, joka työskenteli Waikikilla vuonna 1957, ja kertoman mukaan kukaan muu ei keksinyt käyttöä siniselle Blue Curaçao -liköörille. == Ainesosat == * 4 cl vaaleaa rommia * 2 cl Bols Blue Curaçao -likööriä * 10 cl ananasmehua * 2 cl kookosmaitoa * 2 cl kermaa == Lähteet == Luokka:Drinkit Luokka:Havaijilainen keittiö
Ilmari Saarinen

Ilmari Saarinen (1918 Urjala – 1976 Sortavala) oli suomalaissyntyinen Neuvosto-Karjalassa vaikuttanut runoilija, joka tuotannossaan kuvasi Karjalan luontoa, maisemia ja ihmisiä. Hänen Karjalaa ja Laatokkaa ylistävää runouttaan on tyylilajiltaan luonnehdittu sosialistiseksi realismiksi. Saarista on myös pidetty Laatokan pohjoispuolisen seudun ensimmäisenä kotiseuturunoilijana, joka omisti runojaan muun muassa Helylän ja Värtsilän teollisuustyöläisille ja rautatieläisille. Saarinen syntyi vuonna 1918 urjalalaiseen työläisperheeseen. Hänen isänsä oli työmies Nestor Johan Saarinen ja äiti Lempi Maria puolestaan oli suorittanut lääkärintutkinnon. Vuonna 1927 perhe muutti Kanadan Ontarioon, jossa Nestor työskenteli muun muassa kaivoksilla ja äiti Lempi harjoitti lääkärin ammattiaan. Seitsemän vuoden kuluttua Saarisen perhe muutti lukuisten muiden amerikansuomalaisten tavoin Neuvostoliittoon, jonne he lähtivät rakentamaan uutta sosialistista yhteiskuntaa. Perhe asettui aluksi Pain kylään, josta Ilmari Saarinen lähti pian opiskelemaan Petroskoihin. Valmistuttuaan Karjalan pedagogisesta akatemiasta, hän työskenteli opettajana Säämäjärvellä, Vieljärvellä ja Sortavalassa, kunnes ryhtyi päätoimiseksi kirjoittajaksi vuonna 1948. Saarisen ensimmäinen suomenkielinen runokokoelma Siivekkäät muurarit julkaistiin 1961. Neljä vuotta myöhemmin se käännettiin myös venäjäksi nimellä Moja Karelija (Minun Karjalani). Neuvostoliiton kirjailijaliiton jäseneksi hän pääsi 1970. Vuonna 2008 Sortavalassa järjestettiin Saarisen syntymän 90-vuotisjuhlan kunniaksi Minun Karjalani -niminen harrastajakirjoituskilpailu. == Teoksia == *Siivekkäät muurarit, Karjalan ASNT:n valtion kustannusliike, Petroskoi, 1961. *Punaiset liinat, Karjalan kirjakustantamo, Petroskoi, 1966. *Listâ pamâti, Karjalan kirjakustantamo, Petroskoi, 1969. == Lähteet == Luokka:Suomalaiset runoilijat Luokka:Neuvostoliittolaiset runoilijat Luokka:Vuonna 1918 syntyneet Luokka:Vuonna 1976 kuolleet
Indalecio Prieto

Indalecio Prieto (30. huhtikuuta 1883 Oviedo, Espanja – 11. helmikuuta 1962 México, Meksiko)Indalecio Prieto Spartacus Educational. Viitattu 3.11.2015.Indalecio Prieto Biografías y Vidas. Viitattu 3.11.2015. oli espanjalainen poliitikko. Hän oli yksi sosiaalidemokraattisen Espanjan sosialistisen työväenpuolueen (PSOE) johtajista ja vaikutusvaltainen etenkin Espanjan toisen tasavallan aikana 1930-luvulla. Varattomassa perheessä Bilbaossa varttunut Prieto liittyi PSOE:en vuonna 1899. Hän työskenteli nuorena El Liberal -nimisen sanomalehden toimittajana. Vuonna 1911 hänet valittiin Espanjan ensimmäisenä sosialistina maakuntaneuvostoon ja ensimmäisen maailmansodan aikana hänestä tuli PSOE:n paikallinen johtaja Baskimaalla. Osallistuttuaan vallankumoukselliseen lakkoliikkeeseen hän oli maanpaossa Ranskassa vuosina 1917–1918. Prieto valittiin Espanjan edustajainhuoneeseen Bilbaon edustajana vuonna 1918. Kenraali Miguel Primo de Riveran diktatuurin aikana 1920-luvulla Prieto kannatti täydellistä oppositioon asettumista ja ajautui erimielisyyksiin ammattiyhdistysjohtaja Francisco Largo Caballeron kanssa, joka hyväksyi yhteistyön uuden hallinnon kanssa. Yhdessä muiden poliittisten johtajien kanssa Prieto allekirjoitti kesällä 1930 niin sanotun San Sebastiánin sopimuksen, joka merkitsi sosialistien liittoutumista muiden tasavaltalaisten puolueiden kanssa. Prieto joutui tämän vuoksi pakenemaan uudelleen Ranskaan aina tasavallan julistamiseen saakka. Prieto toimi Espanjan valtiovarainministerinä toisen tasavallan ensimmäisessä hallituksessa vuonna 1931 ja yleisten töiden ministerinä Manuel Azañan hallituksessa vuosina 1931–1933. Hän käynnisti monia suuria infrastruktuurihankkeita. Koska radikaali vasemmisto arvosteli hallitusta liian hitaista uudistuksista, Prieto ilmoitti hallituksen kaatumisen jälkeen syksyllä 1933 sosialistien ja tasavaltalaisten liiton päättyneeksi. Vuoden 1934 epäonnistuneen vallankumouksellisen kansannousun yhteydessä hän joutui jälleen pakenemaan Ranskaan. Myöhemmin Prieto tuki kansanrintamaksi kutsutun vasemmistopuolueiden liiton muodostamista. Kansanrintama nousi Espanjassa hallitusvaltaan vuonna 1936, mutta sosialistien sisäinen jakautuminen Prieton ja Largo Caballeron kannattajiin esti Prietoa tulemasta hallitukseen. Espanjan sisällissodan puhjettua Prieto kuitenkin toimi laivastoministerinä Largo Caballeron johtamassa hallituksessa syyskuusta 1936 toukokuuhun 1937 sekä sen jälkeen sotaministerinä Juan Negrínin hallituksessa toukokuuhun 1938 saakka. Hänet syrjäytettiin sotaministerin tehtävästä keväällä 1938, koska varsinkin hallituksessa asemaansa vahvistaneet kommunistit katsoivat hänen vajonneen liialliseen pessimismiin sodan lopputuloksen suhteen.Jyrki Juusela: Suomalaiset Espanjan sisällissodassa 1936–1939, s. 50, 228. Atena, Jyväskylä 2003. Tasavallan kukistumisen jälkeen Prieto eli loppuelämänsä maanpaossa Meksikossa. Hän toimi PSOE:n johtajana vuoteen 1950. ==Lähteet== == Aiheesta muualla == Luokka:Espanjan sosialistisen työväenpuolueen poliitikot Luokka:Espanjan puolueiden puheenjohtajat Luokka:Espanjan ministerit Luokka:Vuonna 1883 syntyneet Luokka:Vuonna 1962 kuolleet
Helmer Osslund

Jonas Helmer Osslund (1866, Tuna, Medelpad – 1938, Tukholma) oli ruotsalainen taidemaalari ja kuvataiteilija. Helmer Osslund opiskeli taidetta Tukholman taidemaalariliiton maalauskoulussa. Hän kiinnostui opintomatkoillaan Lontooseen ja Pariisiin John Constablen ja J. M. W. Turnerin taiteesta. Osslund opiskeli myös Académie Colarossissa opettajanaan mm. Paul Gauguin. Hän asui myöhemmin Saksassa Bonnissa sekä Hollannissa ja Skotlannissa - Ruotsiin palattuaan hän asettautui asumaan Norrlandiin. Lisäopintoja maalauksessa Osslund sai taidemaalariliiton koulussa. Myöhemmin hän teki matkoja myös Italiaan, Tunisiaan, Algeriin ja Espanjaan. == Taide == Helmer Osslundin taide kehittyi realismin kautta koristeelliseen ekspressionismiin. Osslund toimi ennen Pariisin ja Lontoon matkoja myös Gustavsbergin keramiikkatehtaan koristemaalarina ja keraamikkona. == Julkinen taide == Helmer Osslundin taidetta on nähtävillä muun muassa Tukholman kansallis- ja modernin taiteen museoissa, Malmön museossa ja Göteborgin taidemuseossa. == Lähteet == * Ruotsin kuvataiteilijamatrikkeli, Konstnärlexikonett Amanda * Helmer Osslund och hans syskon, Edith M. Eriksson Luokka:Ruotsalaiset taidemaalarit Luokka:Vuonna 1866 syntyneet Luokka:Vuonna 1938 kuolleet
Heikki Jartti (kansanedustaja)

Heikki Valentin Jartti (5. syyskuuta 1919 Ruovesi – 21. maaliskuuta 1995 Savonlinna) oli suomalainen talousneuvos, poliitikko ja hallintojohtaja. Keskikoulun ja sahateollisuuskoulun käynyt Jartti valittiin kansanedustajaksi kokoomuksen ehdokaslistalta vuonna 1975 Mikkelin läänin vaalipiiristä. Jartti toimi eduskunnassa laki-, liikenne- ja sosiaalivaliokuntien jäseninä. Hän toimi myös presidentin valitsijamiehenä vuonna 1978. Jartti teki työuransa pääosin sahateollisuuden parissa: hän toimi muun muassa Loviisan sahan ja Punkasalmen sahan toimitusjohtajina. Hän kuului myös Rantasalmen kunnanvaltuustoon, toimi Savonlinnan kaupunginvaltuuston puheenjohtajana ja kuului Kokoomuksen puoluehallitukseen. Hänelle myönnettiin talousneuvoksen arvonimi vuonna 1979. Jarttin isä oli sahanhoitaja Heikki Jartti ja äiti Hanna Maunu. Hän avioitui vaimonsa Irjan kanssa vuonna 1943. == Lähteet == * Luokka:Kansanedustajat Luokka:Kansallisen Kokoomuksen poliitikot Luokka:Rantasalmen kunnanvaltuutetut Luokka:Savonlinnan kaupunginvaltuutetut Luokka:Etelä-Savon vaalipiiri Luokka:Vuonna 1919 syntyneet Luokka:Vuonna 1995 kuolleet
Markku Salonen

Markku Mikael Salonen (5. kesäkuuta 1930 Lokalahti – 11. maaliskuuta 1977 Helsinki) oli suomalainen poliitikko ja kunnallisopiston johtaja. Yhteiskuntatieteiden maisteriksi vuonna 1956 valmistunut Salonen valittiin kansanedustajaksi kokoomuksen ehdokaslistalta vuonna 1975 Uudenmaan läänin vaalipiiristä. Salonen toimi eduskunnassa muun muassa laki- ja talousvaliokunnan jäsenenä. Salonen teki työuransa muun muassa Suomen pankkimiesliitossa ja kunnallisopiston johtajana. Hän toimi muun muassa Tuusulan kunnanvaltuustossa, Uudenmaan maakuntaliiton puheenjohtajana ja Yleisradion ohjelmaneuvostossa. Salosen isä oli maanviljelijä Arvo Salonen ja äiti Lempi Vaaranen. Hän avioitui vaimonsa Sirkka-Liisan kanssa vuonna 1959. Salonen kuoli kesken edustajakautensa 11. maaliskuuta 1977. Hänen tilalleen kansanedustajaksi nousi Jalmari Torikka. == Lähteet == * Luokka:Kansanedustajat Luokka:Kansallisen Kokoomuksen poliitikot Luokka:Tuusulan kunnanvaltuutetut Luokka:Uudenmaan vaalipiiri Luokka:Vuonna 1930 syntyneet Luokka:Vuonna 1977 kuolleet
Camellia Plc

Camellia Plc brittiläinen monialayhtiö, jonka osake on noteerattu Lontoon pörssissä. Yrityksellä on toimintaa kymmenessä maassa. Camellia Plc on maailman toiseksi suurin yksityinen teentuottaja. Teeviljelmiä yrityksellä on Keniassa, Malawissa, Bangladeshissa ja Intiassa. Intian teetilat sijaitsevat Duarien (Dooars), Assamin ja Darjeelingin teealueilla. Teelehtien jalostamista varten yrityksellä on 60 teetehdasta. Vuonna 2014 yrityksen liikevaihto oli 238,9 miljoonaa Englannin puntaa. Henkilökuntaa oli kaikkiaan 73 000. Vuonna 1889 perustetun yrityksen pääkonttori sijaitsee Kentin kreivikunnan Maidstonessa, noin 50 kilometriä Lontoosta itään. ==Lähteet== ==Aiheesta muualla== *Profile: Camellia PLC (CAME.L) (reuters.com) Luokka:Brittiläiset yritykset Luokka:Teetalot
European Le Mans Series -kausi 2015

European Le Mans Series -kausi 2015 oli European Le Mans Series -sarjan 12. kausi. Kausi alkoi 11. huhtikuuta Englannin Silverstonessa ja päättyi 18. lokakuuta Portugalin Estoriliin. Kausi jatkoi edellisen kauden tapaan neljän tunnin kilpailuilla. Kaudella tuli uutuutena mukaan LMP3-luokan autot. == Kilpailukalenteri == Nro Kilpailu Rata Sijainti Ajankohta 1 Silverstonen 4 tunnin ajo Silverstone Circuit Silverstone, Iso-Britannia 11. huhtikuuta 2 Imolan 4 tunnin ajo Autodromo Enzo e Dino Ferrari Imola, Italia 17. toukokuuta 3 Red Bull Ringin 4 tunnin ajo Red Bull Ring Spielberg, Itävalta 12. heinäkuuta 4 Le Castelletin 4 tunnin ajo Circuit Paul Ricard Le Castellet, Ranska 6. syyskuuta 5 Estorilin 4 tunnin ajo Autódromo do Estoril Estoril, Portugali 18. lokakuuta ==Kauden tulokset== Nro Rata LMP2-voittajatalli LMP3-voittajatalli LMGTE-voittajatalli GTC-voittajatalli Raportti Nro Rata LMP2-voittajakuljettajat LMP3-voittajakuljettajat LMGTE-voittajakuljettajat GTC-voittajakuljettajat Raportti 1 Silverstone No. 41 Greaves Motorsport No. 3 Team LNT No. 86 Gulf Racing UK No. 59 TDS Racing Raporttihttps://www.racingsportscars.com/results/Silverstone-2015-04-12e.html 1 Silverstone Gary Hirsch Jon Lancaster Björn Wirdheim Chris Hoy Charlie Robertson Adam Carroll Phil Keen Michael Wainwright Eric Dermont Dino Lunardi Franck Perera Raporttihttps://www.racingsportscars.com/results/Silverstone-2015-04-12e.html 2 Imola No. 46 Thiriet by TDS Racing No. 7 University of Bolton No. 56 AT Racing No. 62 AF Corse Raporttihttps://www.racingsportscars.com/results/Imola-2015-05-17.html 2 Imola Ludovic Badey Tristan Gommendy Pierre Thiriet Morten Dons Rob Garofall Alessandro Pier Guidi Alexander Talkanitsa Jr. Alexander Talkanitsa Sr. Francesco Castellacci Stuart Hall Rino Mastronardi Raporttihttps://www.racingsportscars.com/results/Imola-2015-05-17.html 3 Red Bull Ring No. 38 Jota Sport No. 3 Team LNT No. 60 Formula Racing No. 62 AF Corse Raporttihttps://www.racingsportscars.com/results/Zeltweg-2015-07-12.html 3 Red Bull Ring Filipe Albuquerque Simon Dolan Harry Tincknell Chris Hoy Charlie Robertson Johnny Laursen Mikkel Mac Andrea Rizzoli Francesco Castellacci Stuart Hall Thomas Flohr Raporttihttps://www.racingsportscars.com/results/Zeltweg-2015-07-12.html 4 Paul Ricard No. 41 Greaves Motorsport No. 3 Team LNT No. 60 Formula Racing No. 59 TDS Racing Raporttihttps://www.racingsportscars.com/results/Paul_Ricard-2015-09-06.html 4 Paul Ricard Gary Hirsch Jon Lancaster Björn Wirdheim Chris Hoy Charlie Robertson Johnny Laursen Mikkel Mac Andrea Rizzoli Eric Dermont Dino Lunardi Franck Perera Raporttihttps://www.racingsportscars.com/results/Paul_Ricard-2015-09-06.html 5 Estoril No. 46 Thiriet by TDS Racing No. 2 Team LNT No. 52 BMW Sports Trophy Marc VDS No. 63 AF Corse Raporttihttps://www.racingsportscars.com/results/Estoril-2015-10-18.html 5 Estoril Ludovic Badey Nicolas Lapierre Pierre Thiriet Gaëtan Paletou Michael Simpson Henry Hassid Jesse Krohn Andy Priaulx Marco Cioci Ilya Melnikov Giorgio Roda Raporttihttps://www.racingsportscars.com/results/Estoril-2015-10-18.html == Lähteet == 2015 Luokka:Vuoden 2015 moottoriurheilu
Juho Koivisto (1945)

Juho Matti Koivisto (17. tammikuuta 1945 Kurikka – 25. joulukuuta 2024Kuolleet. Ilkka-Pohjalainen 30.12.2024, s. 16.) oli suomalainen maanviljelijä ja poliitikko. Maanviljelijänä työskennellyt Koivisto valittiin kansanedustajaksi kokoomuksen ehdokaslistalta vuonna 1983 Vaasan läänin vaalipiiristä. Koivisto toimi eduskunnassa suuren valiokunnan ja maa- ja metsätalousvaliokunnan jäseninä. Hän toimi myös presidentin valitsijamiehenä vuosina 1978 ja 1982. Koiviston isä oli maanviljelijä, kunnallisneuvos Veikko Koivisto ja äiti emäntä Ilma Sariola. Koiviston isoisä oli maanviljelijä, pitkäaikainen Maalaisliiton kansanedustaja ja ministeri, kunnallis- ja maanviljelysneuvos Juho Koivisto. == Lähteet == * ===Viitteet=== Luokka:Kansanedustajat Luokka:Kansallisen Kokoomuksen poliitikot Luokka:Vaasan vaalipiiri Luokka:Suomalaiset maanviljelijät Luokka:Vuonna 1945 syntyneet Luokka:Vuonna 2024 kuolleet
European Le Mans Series -kausi 2014

European Le Mans Series -kausi 2014 oli European Le Mans Series -sarjan 11. kausi. Kausi alkoi 19. huhtikuuta Silverstonessa ja päättyi 19. lokakuuta Autódromo do Estorilissa. Kausi jatkoi edelliseltä kaudelta viiden kaksipäiväisen tapahtuman mallia, mutta kilpailujen kesto kasvatettiin kolmesta tunnista neljään tuntiin. Kaudella oli mukana 45 autoa ja 150 kuljettajaa kolmessa luokassa: LMP2, LMGTE ja GTC. == Kilpailukalenteri == Nro Kilpailu Rata Sijainti Ajankohta 1 Silverstonen 4 tunnin ajo Silverstone Circuit Silverstone, Iso-Britannia 19. huhtikuuta 2 Imolan 4 tunnin ajo Autodromo Enzo e Dino Ferrari Imola, Italia 18. toukokuuta 3 Red Bull Ringin 4 tunnin ajo Red Bull Ring Spielberg, Itävalta 20. heinäkuuta 4 Le Castelletin 4 tunnin ajo Circuit Paul Ricard Le Castellet, Ranska 14. syyskuuta 5 Estorilin 4 tunnin ajo Autódromo do Estoril Estoril, Portugali 19. lokakuuta ==Kauden tulokset== Nro Rata LMP2-voittajatalli LMGTE-voittajatalli GTC-voittajatalli Raportti Nro Rata LMP2-voittajakuljettajat LMGTE-voittajakuljettajat GTC- voittajakuljettajat Raportti 1 Silverstone No. 46 Thiriet by TDS Racing No. 55 AF Corse No. 96 Team Ukraine Raporttihttps://www.racingsportscars.com/results/Silverstone-2014-04-20e.html 1 Silverstone Ludovic Badey Tristan Gommendy Pierre Thiriet Duncan Cameron Matt Griffin Michele Rugolo Sergey Chukanov Andrii Kruglyk Alessandro Pier Guidi Raporttihttps://www.racingsportscars.com/results/Silverstone-2014-04-20e.html 2 Imola No. 38 Jota Sport No. 72 SMP Racing No. 60 Formula Racing Raporttihttps://www.racingsportscars.com/results/Imola-2014-05-18.html 2 Imola Filipe Albuquerque Simon Dolan Harry Tincknell Andrea Bertolini Viktor Shaytar Sergey Zlobin Johnny Laursen Mikkel Mac Andrea Piccini Raporttihttps://www.racingsportscars.com/results/Imola-2014-05-18.html 3 Red Bull Ring No. 36 Signatech Alpine No. 55 AF Corse No. 71 SMP Racing Raporttihttps://www.racingsportscars.com/results/Red_Bull_Ring-2014-07-20.html 3 Red Bull Ring Paul-Loup Chatin Nelson Panciatici Oliver Webb Duncan Cameron Matt Griffin Michele Rugolo Aleksey Basov Kirill Ladygin Luca Persiani Raporttihttps://www.racingsportscars.com/results/Red_Bull_Ring-2014-07-20.html 4 Paul Ricard No. 43 Newblood by Morand Racing No. 55 AF Corse No. 73 SMP Racing Raporttihttps://www.racingsportscars.com/results/Paul_Ricard-2014-09-14.html 4 Paul Ricard Gary Hirsch Christian Klien Pierre Ragues Duncan Cameron Matt Griffin Michele Rugolo Olivier Beretta Anton Ladygin Devi Markozov Raporttihttps://www.racingsportscars.com/results/Paul_Ricard-2014-09-14.html 5 Estoril No. 24 Sébastien Loeb Racing No. 72 SMP Racing No. 87 BMW Sport Trophy Marc VDS Raporttihttps://www.racingsportscars.com/results/Estoril-2014-10-19.html 5 Estoril Vincent Capillaire Jimmy Eriksson Andrea Bertolini Viktor Shaytar Sergey Zlobin Henry Hassid Bas Leinders Markus Palttala Raporttihttps://www.racingsportscars.com/results/Estoril-2014-10-19.html == Lähteet == 2014 Luokka:Vuoden 2014 moottoriurheilu
Ron Fair

Ron Fair on yhdysvaltalainen A&R-johtaja;, äänitetuottaja ja lauluntekijä. Hän on tehnyt pitkän uran isoissa levy-yhtiöissä ja mentoroinut muun muassa artisteja Christina Aguilera, Vanessa Carlton, The Black Eyed Peas ja Fergie sekä Pussycat Dolls. 1980-luvulla Fair työskenteli A&R-teht;ävissä levy- yhtiöissä RCA Records, Chrysalis Records ja Island Records UK Lontoossa. 1990-luvulla hän palasi Yhdysvaltoihin ja työskenteli levy-yhtiössä EMI Records, muun muassa Roxetten kanssa. Vuonna 1993 hänestä tuli RCA Recordsin A&R-osaston; senior vice president. Hän oli muun muassa viisinkertaista platinaa myyneen Reality Bites -soundtrackin vastaava tuottaja. Ron Fair kiinnitti Christina Aguileran RCA Recordsille ja oli muun muassa tämän debyyttialbumin vastaava tuottaja. Vuonna 2001 hänestä tuli Interscope Recordsiin kuuluvan A&M; Recordsin presidentti. Hän tuotti muun muassa singlen ”Lady Marmalade”, Vanessa Carltonin albumin A Thousand Miles sekä Black Eyed Peas -yhtyeen hitin ”Where is the Love?” yhdessä Will.i.amin kanssa. Helmikuusta 2013 lokakuuhun 2014 Fair oli johtotehtävissä Virgin Recordsissa ja sitä ennen Geffen Recordsissa. == Lähteet == Luokka:Elävät henkilöt Luokka:Yhdysvaltalaiset musiikkivaikuttajat
Fremantle

Fremantle on satamakaupunki Länsi-Australiassa, Swanjoen suulla. Kaupunki perustettiin vuonna 1829, ja siellä asuu noin 27 000 ihmistä. Kaupunki on nimetty kapteeni Charles Fremantlen mukaan. Luokka:Australian kaupungit Luokka:Länsi-Australia
Canningin valtatie

Canningin valtatie on Länsi-Australiassa sijaitseva 17 kilometriä pitkä tie, joka yhdistää Perthin Victoria Parkin esikaupungin Fremantlen satamakaupunkiin. Tie avattiin 1920-luvulla. Canningin valtatie on nimetty Canning-joen mukaan, joka puolestaan on nimetty George Canningin mukaisesti. Luokka:Australian liikenne Luokka:Länsi-Australia
Connor Brickley

Connor Brickley (s. 25. helmikuuta 1992) on yhdysvaltalainen jääkiekkoilija. Hän on Florida Panthersin toisen kierroksen varaus vuodelta 2010. == Ura == Brickley pelasi juniorikiekkoa Des Moines Buccaneersissa USHL:ssä sekä USA Hockey National Team Development Programissa. Brickley aloitti yliopistouransa Vermontin yliopistossa. Ennen viimeisen vuoden päättymistä Vermontissa, hän siirtyi Panthersin AHL-farmiseura San Antonio Rampageen tekemään ammattilaisdebyyttinsä kauden 2013–2014 lopulle. Brickley teki kaksivuotisen tulokassopimuksen Floridan kanssa 21. huhtikuuta 2014. Ensimmäisellä kokonaisella ammattilaiskaudellaan Rampagessa 2014–2015 pelasi heti hyvällä tasolla tehtyään 22 maalia ja 47 tehopistettä 73 ottelussa. Vahvan kesäkauden jälkeen Brickley vakuutti Floridan seurajohdon toisella harjoitusleirillään ja onnistui pääsemään heti kauden 2015–2016 alussa NHL-kokoonpanoon. Hän teki NHL-debyyttinsä Panthersin voittaessa Philadelphia Flyersin lukemin 7–1 10. lokakuuta 2015. Kolmannessa ottelussaan Brickley teki ensimmäisen maalinsa ja samalla myös pisteensä Carolina Hurricanesia vastaan 13. lokakuuta. Tammikuussa 2019 Brickley kaupattiin New York Rangersiin vaihdossa Cole Schneideriin. == Perhe == Brickleyn isä Craig Brickley pelasi Pennsylvanian yliopistossa 1970-luvulla. Hänen serkkunsa on entinen NHL-kiekkoilija Andy Brickley. == Tilastot == 2008–2009 Belmont Hill High USHS 30 17 18 35 60 – – – – – 2009–2010 Des Moines Buccaneers USHL 52 22 21 43 68 – – – – – U.S. National U18 Team USDP 14 2 5 7 6 – – – – – 2010–2011 Vermont NCAA 35 4 9 13 33 – – – – – 2011–2012 Vermont NCAA 23 9 3 12 16 – – – – – 2012–2013 Vermont NCAA 24 3 5 8 31 – – – – – 2013–2014 Vermont NCAA 35 5 10 15 49 – – – – – San Antonio Rampage AHL 8 1 1 2 4 – – – – – 2014–2015 San Antonio Rampage AHL 73 22 25 47 66 3 1 1 2 0 2015–2016 Portland Pirates AHL 45 12 15 27 26 5 0 1 1 2 Florida Panthers NHL 23 1 4 5 14 – – – – – 2016–2017 Charlotte Checkers AHL 69 15 11 26 57 5 2 2 4 0 2017–2018 Florida Panthers NHL 44 4 8 12 19 – – – – – 2018–2019 Milwaukee Admirals AHL 39 7 4 11 18 – – – – – New York Rangers NHL 13 2 6 8 2 – – – – – Hartford Wolf Pack AHL 14 1 3 4 9 – – – – – 2019–2020 EC Salzburg EBEL 33 15 11 26 18 3 1 2 3 2 3 kautta yhteensä NHL 81 6 15 21 42 – – – – – 5 kautta yhteensä AHL 247 59 60 119 173 13 3 4 7 2 == Lähteet == * * * === Viitteet === Luokka:Vuonna 1992 syntyneet Luokka:Elävät henkilöt Luokka:Florida Panthersin varaamat pelaajat Luokka:Yhdysvaltalaiset jääkiekkoilijat
Matthew O’Connor

Matthew Hadrill O’Connor (s. 14. helmikuuta 1992) on kanadalainen jääkiekkoilija, pelipaikaltaan maalivahti. Hän pelaa kaudella 2019–2020 tanskalaisessa Rødovre Mighty Bullsissa. == Ura == === Amatööriura === O’Connor jäi ilman varausta sekä OHL:n että NHL:n varaustilaisuuksissa, minkä jälkeen hän päätti pelata USHL:ssä. Hän pelasi kaksi kautta USHL:ssä Youngstown Penguinsissa ja siirtyi sen jälkeen Bostonin yliopistoon. Kaudella 2014–2015 joukkue voitti NCAA:n mestaruuden ja O’Connor tuli valituksi NCAA:n toiseen tähdistökentälliseen.Elite Prospects === Ammattilaisura === Vietettyään kolme vuotta yliopistossa, O’Connor onnistui herättämään usean NHL-joukkueen mielenkiinnon. O’Connor päätti jättää pelaamatta viimeisen vuoden yliopistossa ja siirtyi kaksivuotisella sopimuksella Ottawa Senatorsiin toukokuussa 2015. Hänen odotettiin aloittavan kautensa AHL-liigan Binghamton Senatorsissa, mutta Ottawan maalivahti Andrew Hammondin loukkaannuttua O’Connor pysyi NHL:n puolella ja debytoi 11. lokakuuta 2015 3–1-tappiossa Montreal Canadiensia vastaan. Ottelu jäi O’Connorin ainoaksi Ottawassa. Lopun sopimusajastaan hän pelasi AHL-liigassa. Ottawa ei uusinut O’Connorin sopimusta, joten hän siirtyi yksivuotisella sopimuksella Nashville Predatorsiin kesällä 2017. Hän pelasi Nashvillen farmijoukkuessa Milwaukee Admiralsissa lähinnä varamiehenä, minkä lisäksi häntä lainattiin kauden aikana useampaan ECHL-liigan joukkueeseen. Kauden 2018–2019 O’Connor pelasi ECHL- liigan Wheeling Nailersissa. == Lähteet == * * * === Viitteet === Luokka:Vuonna 1992 syntyneet Luokka:Elävät henkilöt Luokka:Kanadalaiset jääkiekkomaalivahdit
Helena Ruuska

Helena Ruuska (s. 7. toukokuuta 1958) on helsinkiläinen tietokirjailija, äidinkielen lehtori ja filosofian tohtori. Hän opettaa Helsingin normaalilyseossa äidinkieltä ja kirjallisuutta ja kirjoittaa kirjallisuusarvosteluja Helsingin Sanomiin. Ruuska on ollut mukana tekemässä myös useita äidinkielen oppikirjoja.http://375humanistia.helsinki.fi/humanistit/helena-ruuska ==Elämä== Ruuska väitteli filosofian tohtoriksi vuonna 2010 Helsingin yliopistosta. Väitöskirja käsittelee Marja-Liisa Vartion romaania Kaikki naiset näkevät unia (1960). Teos on merkittävä modernismin keinoin toteutettu modernin kaupunkilaisnaisen kuvaus. Tutkimuksessa perehdytään siihen, miten romaanissa rakennetaan, kuvataan ja kommentoidaan naisen identiteettiä modernisoituvassa 1950-luvun Suomessa. Hän kirjoitti väitöskirjansa pohjalta yleistajuisen elämäkerran Marja-Liisa Vartiosta, joka sai ilmestyessään paljon huomiota. Syksyllä 2015 hän jullkaisi WSOY:n kustantamana elämäkerran kirjailija Eeva Joenpellosta. Helsingin Sanomien Maria-Liisa Nevala kirjoitti kritiikissään, että Ruuska on kirjoittanut Joenpelto-elämäkerran, joka on "kohteensa veroinen monisärmäisyydessään". Helena Ruuskan puoliso on laulaja- lauluntekijä ja musiikkituottaja Pekka Ruuska. == Teokset == === Elämäkerrat === * Marja-Liisa Vartio. Kuin linnun kirkaisu. Helsingissä: WSOY, 2012. ISBN 978-951-0-38752-8. * Elämän kirjailija Eeva Joenpelto. Helsingissä: WSOY, 2015. ISBN978-951-0-40969-5. * * * == Lähteet == == Linkkejä == * Helena Ruuska 375 humanistia -sivustolla. Helsingin yliopiston humanistinen tiedekunta. 2.8.2015. Luokka:Suomalaiset tietokirjailijat Luokka:Vuonna 1958 syntyneet Luokka:Elävät henkilöt
HMS Victoria (1859)

HMS Victoria oli Britannian Kuninkaallisen laivaston vuonna 1859 vesillelaskettu Victoria-luokan 121-tykkinen potkurilla varustettu höyrykäyttöinen ensimmäisen luokan linjalaiva. Alus oli kuninkaallisen laivaston viimeinen puinen kolmikantinen linjalaiva, joka otettiin meripalvelukseen. Se oli myös suurin puinen laivaston palvelukseensa ottama sotalaiva sekä maailman suurin sotalaiva HMS Warriorin valmistumiseen saakka. == Valmistus == Alus tilattiin 3. huhtikuuta 1854 Portsmouthin telakalta ja se nimettiin 6. tammikuuta 1855. Sen köli laskettiin 1. huhtikuuta 1856 ja alus laskettiin vesille 12. marraskuuta 1859. Alus valmistui 20. huhtikuuta 1860, jolloin sen valmistuskustannukset olivat 150 578 puntaa. Hinnasta rungon osuus oli 120 493 puntaa.Winsfield, Rif s. 22 == Palvelus == Valmistumisensa jälkeen alus sijoitettiin Portsmouthissa reserviin, kunnes se otettiin palvelukseen 2. marraskuuta 1864 Välimeren laivaston komentajan vara-amiraali Robert Smartin lippulaivaksi päällikkönään James Graham Goodenough. Alus siirtyi 19. huhtikuuta 1866 vara-amiraali lordi Clarence Edward Pagetin lippulaivaksi päällikkönään Alan Gardiner. Se siirtyi 10. kesäkuuta 1867 edelleen amiraali Thomas Sabine Pasleyn lippulaivaksi päällikkönään William Codrington. Alus osallistui Spitheadissä 17. heinäkuuta 1867 järjestettyyn laivastokatselmukseen, jonka jälkeen se poistettiin palveluksesta 7. elokuuta. Alus sijoitettiin Portsmouthin reservilaivastoon. Alus myytiin romutettavaksi 31. toukokuuta 1893. ==Lähteet== * === Viitteet === Luokka:Victoria-luokan linjalaivat